**Chinul meu**

*Ion.mihaiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce mă chinui, Doamne, cu o hârtie goală,

de ce m-ai pus să sap printre cuvinte

când carnea mea e-a gândului tău coală

pe care scrii cu riduri dinainte?

Ce rost mai are chinul meu tomnatic,

ce-aş mai putea să-Ţi spun din ce nu ştii,

când mă apropii de duhul tău extatic

cu fiecare gând, în orice zi?

Acelaşi sunt! Am mai îmbătrânit,

dar mintea mea Te caută la fel,

printre hârtii ce-n trupul lor albit

m-am rătăcit demult, copil rebel!

Am înnegrit caiete cu cerneală

în chinul meu ce pare fără rost

şi-n faţă am tot o hârtie goală

pe care o să scriu atât: am fost!

Căci mă închizi în ochiuri de hârtie,

între cuvinte aspre rătăcind

şi chinul meu se cheamă poezie,

şi am să mor cuvintele iubind!

4 aprilie 2016, Bucureşti